cyanic-selkie/wikianc huggingface dataset:
ราชสกุลศุขสวัสดิ
ราชสกุลศุขสวัสดิ เป็นราชสกุลมหาสาขาหนึ่งใน มหามกุฎราชสันตติวงศ์ โดยมี พลโท พระเจ้าบรมวงศ์เธอ กรมหลวงอดิศรอุดมเดช เป็นองค์ต้นราชสกุล ราชตระกูลนี้ยังมีความเกี่ยวเนื่องใกล้ชิดกับราชสกุล “เกษมศรี” ซึ่งเป็นอีกมหาสาขาหนึ่ง ที่มีองค์ต้นราชสกุล คือ พระเจ้าบรมวงศ์เธอ กรมหมื่นทิวากรวงศ์ประวัติ ด้วยองค์ต้นราชสกุลทั้งสองประสูติแต่เจ้าจอมมารดาเดียวกัน
พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้า ฯ พระราชทานนามสกุลอันเป็นมงคลนาม “ศุขสวัสดิ” ณ วันที่ ๒๓ เมษายน พุทธศักราช ๒๔๕๘ พร้อมการเขียนเป็นตัวอักษรโรมันว่า “Sukhasvasti” ซึ่งคนโดยทั่วไปมักอ่านออกเสียงด้วยวิธีการอ่านตามสมัยนิยม ว่า “สุก-สะ-หวัด” แต่โดยที่คำว่า “ศุข” นั้น เป็นคำสันสกฤต ที่มีตัวสะกดอ่านออกเสียงเหมือนตัว ก ซึ่งหลักอักขรวิธีของไทย ได้กำหนดไว้ว่า เมื่อไปเข้าสมาสหน้าคำใด ๆ จะต้องอ่านเสียงตัวสะกดนั้นอย่างมีสระ อะ ในเสียงกึ่งมาตรา ประสมอยู่ด้วยเสมอ ดังนั้น จึงควรอ่านออกเสียงนามราชสกุลที่พระราชทานนี้ ว่า “สุก-ขะ-สะ-หวัด-ดิ” ซึ่งน่าจะถูกต้องตามหลักภาษาและสอดคล้องกับคำโรมันที่พระราชทานไว้
ปัจจุบันสมาชิกในราชสกุลได้เขียนนามสกุลแตกต่างกันออกไป เป็น “ศุขสวัสดิ์” บ้าง หรือ “สุขสวัสดิ์” บ้าง แทนที่จะใช้ “ศุขสวัสดิ” ตามที่ได้รับพระราชทาน ทั้งนี้ คงเนื่องมาจากในสมัยหนึ่งได้มีการกำหนดให้ตัดตัวอักษรภาษาไทยออกไปหลายตัว รวมทั้ง “ศ” และ “ษ” โดยให้คงไว้แต่ตัว “ส” ทำให้นามราชสกุลต้องเปลี่ยนผิดเพี้ยนไป ทั้งการเติมทัณฑฆาตก็คงเกิดขึ้นในช่วงเวลานี้ แม้ภายหลังเมื่อได้มีการกลับฟื้นฟูให้มีการใช้พยัญชนะและสระตามรูปแบบเดิมแล้ว แต่สมาชิกในราชสกุลบางท่านก็เปลี่ยน บางท่านก็ไม่เปลี่ยน หรือเปลี่ยนแล้วแต่ก็ยังคงให้มีทัณฑฆาตไว้ ทำให้เกิดการเขียนชื่อราชสกุลแตกกันออกไปเป็นถึงสามแนว โดยสมาชิกในราชสกุลที่ยังคงใช้นามราชสกุลตามต้นคำที่ได้รับพระราชทานนั้นมีอยู่ไม่มาก จนกลายเป็นชนหมู่น้อยในกลุ่มใหญ่ที่เขียนแปลกแตกต่างจากหมู่พวกไป
ดังนั้นหากจะบ่งชี้ว่า ผู้ใดเป็นผู้สืบราชตระกูลก็ต้องดูว่ามีการระบุฐานันดรหน้านามหรือมีสร้อยคำ “ณ อยุธยา” อันเป็นเครื่องหมายแสดงความเป็นราชตระกูลต่อท้ายนามสกุลอยู่หรือไม่
เส้นเมริเดียนที่ 124 องศาตะวันตก
เส้นเมริเดียนที่ 124 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 56 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 124 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" style="background:#b0e0e6;" | ช่องแคบแมคคลัวร์ ! scope="row" | 🇨🇦 ! scope="row" style="background:#b0e0e6;" | ทะเลโบฟอร์ต ! scope="row" | 🇨🇦 ! scope="row" style="background:#b0e0e6;" | อ่าวเอมันด์เซน ! scope="row" | 🇨🇦 ! scope="row" style="background:#b0e0e6;" | ช่องแคบจอร์เจีย ! scope="row" | 🇨🇦 ! scope="row" style="background:#b0e0e6;" | ช่องแคบฮวนเดฟูคา ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ที-เพน
ที-เพน (T-Pain) เกิดเมื่อวันที่ 30 กันยายน ค.ศ. 1985 ในแทลลาแฮสซี รัฐฟลอริดา เป็นนักร้องชาวอเมริกัน นักแต่งเพลง โปรดิวเซอร์เพลง ในแนวฮิปฮอป อาร์แอนด์บี เขาเป็นที่รู้จักทั่วไปในการใช้เสียงแบบเอาโด้ทูน เข้ามาด้วย เขาเริ่มอาชีพในการเป็นแร็ปเปอร์ให้กับวง แนปปีเฮดซ์ จนในปี 2005 เขามีผลงานอัลบั้มเดี่ยวชุดแรกชื่อ Rappa Ternt Sanga มีเพลงฮิตอย่าง "I'm Sprung" และ "I'm N Luv" หลังจากออกอัลบั้มนี้เขาได้โปรดิวซ์เพลงฮิตให้ตัวเองและศิลปินอื่นอีกหลายเพลง ที-เพนมีท็อปเท็นบนชาร์ต บิลบอร์ดฮ็อต 100 อยู่ 10 ซิงเกิล ต่อมาในปี 2008 เขายังได้รับรางวัลแกรมมี่ร่วมกับคอนยี เวสต์ กับซิงเกิล "Good Life"
แหล่งข้อมูลอื่น
1985
ประเทศเยอรมนีในโอลิมปิกฤดูร้อน 2016
ประเทศเยอรมนี เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 422 คน ใน 27 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลได้แก่ 17 เหรียญทอง 10 เหรียญเงิน และ 15 เหรียญทองแดง รวมทั้งหมด 42 เหรียญ
กรีฑา
ผลการแข่งขันดังนี้ :
ปริญญา เจริญผล
ปริญญา เจริญผล หรือเป็นที่รู้จักในชื่อ น้องตุ้ม เกิดเมื่อวันที่ 9 มิถุนายน พ.ศ. 2524 ที่กรุงเทพมหานคร แต่เติบโตที่จังหวัดเชียงใหม่ ในครอบครัวที่มีพี่น้องทั้งหมด 6 คน โดยเป็นคนที่ 4 พ่อชื่อ บรรจง แม่ชื่ออำพร ปริญญาเป็นสาวประเภทสอง อดีตแชมเปียนมวยไทยที่ใช้ชื่อในการชกมวยว่า ปริญญา เกียรติบุษบา ยังเป็นนักแสดงและนางแบบ ชีวิตและเรื่องราวของเธอยังได้รับนำสร้างเป็นภาพยนตร์เรื่อง บิวตี้ฟูล บ๊อกเซอร์
ปริญญา เกียรติบุษบา เริ่มมีชื่อเสียงในช่วงเดือนกุมภาพันธ์ พ.ศ. 2541 เมื่อได้เอาชนะคะแนนอย่างเป็นเอกฉันท์ต่อ โอเว่น ส.บุญญา คู่ชกในการชกที่เวทีมวยลุมพินี ในฐานะที่เป็นนักมวยกะเทย แต่งหน้าทาปาก และแสดงออกต่อสื่อว่าต้องการชกมวยเพื่อหาเงินเป็นค่าใช้จ่ายในการผ่าตัดแปลงเพศ โดยการจัดของโปรโมเตอร์ เชน เมืองชล โดยครั้งนั้นปริญญาได้ค่าตัวจำนวน 50,000 บาท เธอได้รับการผ่าตัดในปีเดียวกันนั้นเอง
ในปี พ.ศ. 2549 เธอได้กลับมาชกมวยใหม่อีกครั้ง ใช้ชื่อในการชกว่า น้องตุ้ม แฟร์เท็กซ์
ปัจจุบัน ได้เป็นครูสอนมวยไทยที่อำเภอหัวหิน จังหวัดประจวบคีรีขันธ์ โดยสอนให้แก่ทั้งชาวไทย ชาวต่างประเทศ และเด็กเยาวชน
ฟรีเมสัน
องค์กรฟรีเมสันจัดระบบบริหารเป็นหน่วยที่เรียกว่า “แกรนด์ลอดจ์” (Grand Lodges) หรือ “แกรนด์โอเรียนท์” (Grand Orients) แต่ละหน่วยก็จะมีอำนาจบริหารเครือข่ายของตนเอง ที่ประกอบด้วยหน่วยย่อยหรือ “Constituent Lodges” แกรนด์ลอดจ์บ่งตนเองระหว่างกันได้โดยกระบวนการที่เรียกว่า  “บัญญัติเมสัน” (Masonic Landmarks) และ  “ระเบียบเมสัน” (Regular Masonic jurisdictions) นอกจากนั้นก็ยังมี “องค์กรเมสันย่อย” (Masonic bodies) ที่มีความสัมพันธ์กันองค์กรหลักแต่มีระบบการบริหารของตนเอง
องค์กรฟรีเมสันใช้อุปลักษณ์ของเครื่องมือช่างหินและวิหารแห่งโซโลมอนที่ทั้งสมาชิกขององค์กรและผู้วิพากษ์กล่าวว่าเป็น “ระบบของจริยธรรมที่พรางอยู่เบื้องหลังอุปมานิทัศน์ ที่ออกมาในรูปของสัญลักษณ์”
องค์กรฟรีเมสัน เป็นองค์กรภราดรภาพ ที่มีประวัติความเป็นมายาวนานย้อนไปถึงต้นกำเนิดคือ องค์กรภราดรภาพของพวกช่างหินตามท้องถิ่นต่างๆ เมื่อปลายศตวรรษที่ 14 ที่มีหน้าที่คอยควบคุมดูแลมาตรฐานฝีมือการทำงานของพวกช่างหิน และเป็นองค์กรกลางที่คอยประสานงาน กับผู้ปกครอง และลูกค้า ของพวกเขา ระดับขั้นของฟรีเมสัน แบ่งออกเป็นสามระดับ ตามระดับการแบ่งฝีมือของช่างหินโดยสมาคมช่างหิน (mason guild) ในยุคกลางของยุโรป ดังนี้ ช่างฝึกหัด (Apprentice) ช่างฝีมือ (Journeyman or fellow (now called Fellowcraft))  เป็นช่างที่ผ่านการฝึก และได้รับการพิสูจน์ว่ามีฝีมือแล้วจะได้รับใบแสดงความสามารถที่จะเดินทางไปทำงานในที่อื่นๆได้) และ นายช่าง (Master Mason) เป็นผู้ที่มีฝีมือโดดเด่น และได้รับเลือกจากสมาชิกสมาคมให้เป็นผู้นำ ในปัจจุบันองค์กรฟรีเมสัน ที่เราเรียกว่า Blue Lodge ซึ่งเป็นองค์กรฐานรากของฟรีเมสัน เป็นผู้แต่งตั้งระดับเหล่านี้ให้กับสมาชิก นอกจากนี้ยังมี ระดับเพิ่มเติมไปอีกหลายระดับ แตกต่างกันไปตาม พื้นที่ปกครองของ Grand Lodge ต่างๆ โดยระดับเพิ่มเติมนี้มักจะตั้งองค์กรของตัวเองควบคุมขึ้นมาโดยเฉพาะ
โดยพื้นฐานแล้ว หน่วยที่เล็กที่สุดของฟรีเมสัน คือ สภาฟรีเมสันท้องถิ่น หรือเรียกว่าลอดจ์ (Lodge) โดยจะถูกกำกับดูแล โดย สภาฟรีเมสันระดับภาค หรือประเทศ หรือเรียกว่า แกรนด์ลอดจ์ หรือ แกรนด์ โอเรียนท์ (Grand Lodge or Grand Orient) โดยส่วนมาก แบ่งพื้นที่เป็น ประเทศ จังหวัด แคว้น หรือมลรัฐ เช่นใน สหรัฐอเมริกา แบ่งพื้นที่ออกเป็นมลรัฐ
ฟรีเมสันไม่มีองค์กรกลางระดับนานาชาติที่เข้ามาควบคุมหรือเป็นตัวแทนของ ฟรีเมสันทั้งหมด โดยแต่ละแกรนด์ลอดจ์ มีอิสระที่จะกำหนดข้อกำหนดเอง และมีสิทธิ์ที่จะรับรู้รับรองการมีอยู่ของแกรนด์ลอดจ์ อื่นๆ โดยอิสระ
ในปัจจุบัน องค์กรฟรีเมสัน มีอยู่สองแบบ ด้วยกัน คือ องค์กรฟรีเมสันแบบปกติ (Regular Freemason) เป็นองค์กรฟรีเมสันที่เมื่อมีการประกอบพิธีการประชุมของลอดจ์ ต้องเปิดธรรมบัญญัติอันศํกดิ์สิทธิ์ (Volume of Sacred Law) 8nv คัมภีร์ทางศาสนา กลางห้องประชุมเสมอ อีกทั้งทุกคนที่จะเข้ามาเป็นสมาชิก ต้องเชื่อในสิ่งที่ดำรงอยู่สูงสุด (นับถือศาสนา) ไม่รับสมาชิกผู้หญิง และการพูดคุยถกเถียงกันใน เรื่องการเมืองและศาสนา ในลอดจ์ เป็นเรื่องต้องห้าม อีกประเภทหนึ่งคือ ฟรีเมสันแบบภาคพื้น(ยุโรป) (Continental Freemason) หรือเรียกกันว่า ฟรีเมสันแบบเสรีนิยม โดยลอดจ์ที่เป็นฟรีเมสันแบบเสรีนิยมจะแก้ไขเปลี่ยนแปลงกฎระเบียบบ้างส่วน ที่เป็นหลักยึดถือของฟรีเมสันแบบปกติ เช่นการรับผู้หญิง หรือผู้ไม่นับถือศาสนาเป็นสมาชิก หรือสามารถพูดคุยเรื่อง ศาสนา และการเมืองในลอดจ์ได้ เป็นต้น โดยฟรีเมสันแบบนี้เกิดขึ้นในภาคพื้นยุโรป คือประเทศฝรั่งเศสเป็นสำคัญ
ฟรีเมสันลอดจ์แรกในประเทศไทยตั้งขึ้นเมื่อ ค.ศ.1911 คือ ลอดจ์เซนต์จอห์น ลำดับทะเบียน 1072 ตามธรรมนูญสก็อตแลนด์ (Lodge Saint John no. 1072 S.C.) สังกัด Grand Lodge of Scotland (GLoS)
ฟรีเมสันลอดจ์ตามธรรมนูญไอร์แลนด์แห่งแรกในประเทศไทยตั้งขึ้นเมื่อ ค.ศ. 1995 คือ ลอดจ์มรกต ลำดับทะเบียน 945 ตามธรรมนูญไอร์แลนด์ (Morakot Lodge No. 945 I.C.) สังกัด Grand Lodge of Ireland
ฟรีเมสันลอดจ์ตามธรรมนูญอังกฤษแห่งแรกในประเทศไทยตั้งขึ้นเมื่อ ค.ศ. 2001 คือ ลอดจ์จุฬา ลำดับทะเบียน 9745 ตามธรรมนูญอังกฤษ (Chula Lodge 9745 E.C.) สังกัด United Grand Lodge of England (UGLE)
และ ฟรีเมสันลอดจ์แรกในประเทศไทยที่ใช้ภาษาไทยในการประชุมทั้งหมดก่อตั้งขึ้นเมื่อ ค.ศ.2006 คือ ลอดจ์รัตนโกสินทร์ ลำดับทะเบียน 1833 ตามธรรมนูญสก็อตแลนด์ (Lodge Ratanakosin no. 1833 S.C.) สังกัด Grand Lodge of Scotland (GLoS)
ลอดจ์เมสัน
ลอดจ์เมสัน (Masonic Lodges) เป็นหน่วยพื้นฐานที่สุดขององค์กรฟรีเมสัน ลอดจ์ประชุมกันสม่ำเสมอ เพื่อจัดการกิจการต่างๆเช่นเดียวกับองค์กรอื่นๆ เช่น การจ่ายค่าน้ำค่าไฟ การจัดงานสังสรรค์ การจัดงานการกุศล การลงคะแนนเพื่อรับสมาชิกใหม่เข้าเป็นสมาชิก เป็นต้น นอกเหนือจากการประชุมเพื่อจัดการกิจการทั่วไปของลอดจ์แล้วนั้น ในการประชุมบางครั้งยังมีการประกอบพิธีการของฟรีเมสัน คือพิธีการยกระดับขั้นของสมาชิก หรือการบรรยายความรู้เกี่ยวกับฟรีเมสัน เช่นประวัติศาสตร์ หรือรายละเอียดเกี่ยวกับบทเรียนของฟรีเมสัน และเมื่อประชุมกันเสร็จแล้ว มักจะมีการสังสรรค์จัดเลี้ยงอย่างเป็นทางการเสมอ ซึ่งเรียกกันในภาษาอังกฤษว่า Festive Board ซึ่งบ้างครั้งจะมีการร้องเพลง หรือดื่มเพื่อให้เกียรติ แล้วแต่ตามโอกาส
ส่วนมาก แต่ละลอดจ์ จะมีการจัดงานสังสรรค์ที่ไม่มีพิธีการเมสัน เพื่อเปิดโอกาสให้ชาวเมสันพาคู่ของตัวเองมาเข้าร่วมงานได้ด้วย ซึ่งส่วนมากจะเป็นงานที่จัดเพื่อวัตถุประสงค์ระดมทุนเพี่อการกุศล อันเป็นหลักการหนึ่งที่ชาวฟรีเมสันยึดถือเป็นหลัก ซึ่งการจัดงานในลักษณะนี้มีทั้งในระดับ ลอดจ์ไปจนถึงระดับแกรนด์ลอดจ์ โดยการกุศลที่องค์กรฟรีเมสันบริจาค มีตั้งแต่เพื่อการศึกษา ไปจนถึงการบรรเทาสาธารณภัย
ลอดจ์ระดับท้องถิ่นเหล่านี้ ถือเป็นกระดูกสันหลังขององค์กรฟรีเมสัน ซึ่งผู้ที่จะเข้าเป็นสมาชิกฟรีเมสันก็จะต้องเข้าเป็นสมาชิกในลอดจ์เหล่านี้นี่เอง นอกจากนี้ยังมีลอดจ์ที่ตั้งขึ้นเพื่อวัตถุประสงค์พิเศษอื่นๆอีก เช่น เพื่อการวิจัยศึกษาทางเมสัน สำหรับผู้ที่ได้ยกขึ้นเป็นระดับ นายช่าง (Master Mason) สามารถที่จะเข้าร่วมลอดจ์ต่างๆเหล่านี้ และเดินทางเพื่อศึกษาค้นคว้า หรือพบปะสังสรรค์กับเพื่อนชาวฟรีเมสันได้ทั่วโลก และสามารถเข้าร่วมกับฟรีเมสันระดับเพิ่มเติมอื่นๆ ซึ่งมีองค์กรที่กำกับดูแลแยกออกไปต่างหากจาก Blue Lodge ได้อีกด้วย
เจ้าหน้าที่ผู้มีตำแหน่งในลอดจ์ที่ได้รับเลือก หรือแต่งตั้ง มีวาระดำรงตำแหน่ง 1 ปี ทุกๆลอดจ์จะต้องมี ประธาน (Master) 1 คน และมีผู้ปกครอง (Wardens) 2 คน เลขานุการ เหรัญญิก และตำแหน่งผู้ถือดาบ (Tyler) หรือผู้ระวังภัยภายนอกซึ่งมีหน้าที่เฝ้าประตูอยู่ภายนอกห้องประชุมเพื่อระวังภัยตลอดเวลาที่ประชุม 1 คน จึงถือได้ว่าเป็นลอดจ์สมบูรณ์ และสามารถเปิดประชุมได้ ส่วนตำแหน่งอื่นๆแตกต่างกันไปตามเขตการปกครองต่างๆที่มีธรรมเนียมประเพณีเป็นของตัวเอง
แต่ละลอดจ์ที่ยังดำเนินการอยู่ จะยึดถือหลักการที่มีมาแต่โบราณกาลที่รู้จักกันว่า “บัญญัติเมสัน” (Masonic Landmarks) ซึ่งหลักการนี้ไม่สามารถถูกลบล้าง และเป็นที่ยอมรับกันในระดับสากล
ตำบลโจดหนองแก
โจดหนองแก เป็นตำบลหนึ่งในอำเภอพล จังหวัดขอนแก่น
ที่ตั้งและอาณาเขต
ตำบลโจดหนองแกตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลโจดหนองแกแบ่งเขตการปกครองออกเป็น 11 หมู่บ้าน ดังนี้
การศึกษา
โรงเรียนก่อนปฐมวัย โรงเรียนประถมศึกษา โรงเรียนประถมศึกษา (ขยายโอกาส) ศูนย์การเรียนชุมชนตำบลโจดหนองแก
ที่อ่านหนังสือพิมพ์ประจำหมู่บ้าน
เปอรานากัน
พจนานุกรม ฉบับราชบัณฑิตยสถาน พ.ศ. 2542 นิยาม "บาบ๋า" และ "ย่าหยา" ว่า "เรียกชายที่เป็นลูกครึ่งจีนกับมลายูที่เกิดในมลายูและอินโดนีเซีย ว่า บ้าบ๋า, คู่กับ ย่าหยา ซึ่งหมายถึงหญิงลูกครึ่งจีนกับมลายูที่เกิดใน มลายูและอินโดนีเซีย." อย่างไรก็ตามชาวเปอรานากันในประเทศไทย บริเวณจังหวัดชายฝั่งทะเลอันดามันโดยเฉพาะภูเก็ต พังงา ระนอง และตรัง ทั้งเพศชายและหญิง จะถูกเรียกรวม ๆ ว่า บ้าบ๋า หรือบาบา ส่วน ย่าหยา เป็นเพียงชื่อของชุดสตรีเท่านั้น ส่วนในภาคใต้ฝั่งตะวันออกมีกระจายตัวอยู่แถบพื้นที่โดยเฉพาะปัตตานี สงขลา นราธิวาส และยังพบได้ใน ถนนสีลม กรุงเทพมหานคร อีกด้วย โดยชาวเปอรานากันกลุ่มนี้ส่วนใหญ่อพยพมาจากประเทศสิงคโปร์
อย่างไรก็ดี ชาวจีนที่อพยพมาทางภาคใต้ฝั่งตะวันออกของประเทศไทยสมัยโบราณตั้งแต่ต้นรัตนโกสินทร์จนถึงรัชกาลที่ 5 ส่วนใหญ่จะเป็นชาวจีนฮกเกี้ยนซึ่งจะกระจายอยู่แถบพื้นที่โดยเฉพาะปัตตานี สงขลา นราธิวาส ถ้าเป็นลูกครึ่งจีนหรือลูกจีนที่เกิดในพื้นที่ ก็จะเรียกว่า บาบ๋า หรือ เปอรานากัน ด้วยเช่นกัน เปอรานากันต่างจากชาวไทยเชื้อสายจีนตรงที่ไทยเชื้อสายจีนไม่ได้กินเจ ไทยเชื้อสายจีนในภาคใต้พูดภาษาไทยกลาง (ถิ่นหาดใหญ่และถิ่นบ้านดอนเป็นต้น) ชาวเปอรานากันพูดภาษาไทยใต้ (ถิ่นภูเก็ต) เป็นภาษาหลัก และ ชาวเปอรานากันไม่มีแซ่
ประวัติ
เปอรานากัน เป็นกลุ่มชาวจีนที่มีเชื้อสายมลายูเนื่องจากในอดีต กลุ่มพ่อค้าชาวจีนโดยเฉพาะกลุ่มฮกเกี้ยนเดินทางเข้ามาค้าขายในบริเวณดินแดนคาบสมุทรมลายู และตัดสินใจตั้งถิ่นฐานในเมืองมะละกา ประเทศมาเลเซีย ในตอนต้นคริสต์ศตวรรษที่ 14 โดยแต่งงานกับชาวมลายูท้องถิ่น โดยภรรยาชาวมลายูจะเป็นผู้ดูแลกิจการการค้าที่นี่ แม้แต่คนในระดับพระราชวงศ์ก็มีสัมพันธไมตรีระหว่างสุลต่านมะละกากับจักรพรรดิราชวงศ์หมิง โดยในปี ค.ศ. 1460 สุลต่านมันโซชาห์ทรงอภิเษกกับเจ้าหญิงฮังลีโปแห่งราชวงศ์หมิง และทรงประทับบนภูเขาจีน หรือ บูกิตจีนา (Bukit Cina) พร้อมเชื้อพระวงศ์อีก 500 พระองค์
สำหรับสายเลือดใหม่ของชายชาวจีนกับหญิงมลายูหากเป็นชายจะได้รับการเรียกขานว่า บ้าบ๋า หรือบ้าบ๋า (Baba) ส่วนผู้หญิงจะเรียกว่า ย่าหยา (Nyonya) และเมื่อคนกลุ่มนี้มีจำนวนมากขึ้น ก็ได้สร้างวัฒนธรรมรูปแบบใหม่ที่แตกต่างไปจากเดิมของบรรพบุรุษโดยมาผสมผสานกันเป็นวัฒนธรรมใหม่ เมื่อพวกเขาอพยพไปตั้งถิ่นฐานในบริเวณนี้ก็ได้นำวัฒนธรรมของตนกระจายไปด้วย วัฒนธรรมใหม่นี้จึงถูกเรียกรวมๆว่า จีนช่องแคบ (อังกฤษ: Straits-born Chinese; จีน: 土生華人) ต่อมาเมื่อสมัยอาณานิคมดัตช์ช่วงต้นทศวรรษ 1800 ได้มีชาวจีนอพยพเข้ามามากขึ้น จนทำให้เลือดมลายูของชาวเปอรานากันจางลง จนรุ่นหลังแทบจะเป็นจีนเต็มตัวไปแล้ว แต่ก็ไม่ได้ทำให้วัฒนธรรมผสมผสานของชาวเปอรานากันจืดจางลงไปเลย การผสมผสานนี้ยังมีให้เห็นในการแต่งกายแบบมลายูเช่น ซารุง กบายา และชุดย่าหยา ซึ่งถือเป็นการแต่งกายอันสวยงามที่ผสมผสานรูปแบบของชาวจีนและมลายูเข้าด้วยกันอย่างงดงาม ฝ่ายหญิงใส่เสื้อฉลุลายดอกไม้ รอบคอ เอว และปลายแขนอย่างงดงาม นิยมนุ่งผ้าซิ่นปาเต๊ะ ฝ่ายชายยังคงแต่งกาย คล้ายรูปแบบจีนดั้งเดิม อาหารแบบเฉพาะตัว และภาษาที่ผสมผสานคำทั้งมลายู จีน และอังกฤษไว้ด้วยกัน
อาหารเปอรานากัน
อาหารเปอรานากันมีลักษณะผสมระหว่างสองวัฒนธรรม ซึ่งหารับประทานได้ในประเทศมาเลเซีย และประเทศสิงคโปร์ ซึ่งเป็นผลพวงจากการแต่งงานข้ามเชื้อชาติ เหล่าสาวย่าหยาจึงนำส่วนดีที่สุดของอาหารทั้งสองชาติมารวมกัน
อาหารเปอรานากันนำส่วนประกอบของอาหารจีน เช่น หมู ซีอิ๊ว เต้าหู้ยี้ มาปรุงกับเริมปะห์ (Rempah) เครื่องผัดของชาวมลายู กะทิ และอาจใส่น้ำมะขาม ด้วยความที่ชาวเปอรานากันไม่ใช่มุสลิม จึงมีหมูเป็นส่วนประกอบของอาหารด้วย อาหารที่นิยมได้แก่ แกงหมูน้ำมะขาม (บาบีอาซัม) และหมูสะเต๊ะ น้ำจิ้มถั่วลิสงใส่สับปะรดเพื่อเพิ่มรสชาติ
เป็ดซึ่งชาวมลายูไม่นิยมกิน แต่สำหรับอาหารเปอรานากันนั้นกลับเป็นที่นิยม โดยนำเป็ดมาตุ๋นทั้งตัว ใส่แกงหรือต้มส้ม (อีตะก์ ซีโย) ส่วนไก่นั้นใช้รับประทานทั่วไป โดยสามารถทำอาหารได้หลายอย่าง เช่น ไก่ต้มกะทิรสจัด (กาปีตันไก่) และไก่ทอดพร้อมน้ำจิ้ม (เอินจิก์ กาบิน)
อาหารเปอรานากันนั้นคล้ายกับอาหารมลายูตรงที่มีวิวัฒนาการแตกต่างกันไปตามท้องถิ่น อย่าง ละก์ซา (Laksa) เป็นอาหารต้นฉบับย่าหยา มีสองแบบ คือ แบบมะละกาจะเป็น ละก์ซา ลมะก์ (แกงละก์ซา) ประกอบด้วยเส้นก๋วยเตี๋ยว กุ้ง และเครื่องอื่นๆในน้ำแกงที่เข้มข้น ส่วนอาซัม ละก์ซา เป็นอาหารที่ขึ้นชื่อของชาวย่าหยาในปีนัง ซึ่งได้รับอิทธิพลมาจากไทย เป็นก๋วยเตี๋ยวปลาน้ำใส โรยหน้าด้วยแตงกวาดิบ และใบสะระแหน่
อาหารเปอรานากันเป็นอาหารที่อร่อย และใช้เวลาปรุงนาน บ้านเปอรานากันแบบเก่าจะมีคนรับใช้มาก และสาวย่าหยาจะใช้เวลาในการปรุงอาหารให้ถูกใจหนุ่มบ้าบ๋า โดยจะมีหญิงย่าหยาสูงวัยคอยกำกับอยู่
มาเลเซีย
ภาษาของชาวเปอรานากันคือ ภาษามลายูบ้าบ๋า ถือเป็นภาษาถิ่นหนึ่งของภาษามลายู โดยมีการยืมคำในภาษาฮกเกี้ยนค่อนข้างมาก แต่ปัจจุบันเป็นภาษาที่ใกล้สูญพันธุ์ และใช้กันในกลุ่มคนรุ่นเก่า ในขณะที่คนรุ่นใหม่หันไปพูดภาษาอังกฤษกัน
ธงชาติเนเธอร์แลนด์
ธงชาติเนเธอร์แลนด์ (Vlag van Nederland) เป็นธงสามสีสามแถบรูปสี่เหลี่ยมผืนผ้า สัดส่วนโดยรวมกว้าง 2 ส่วน ยาว 3 ส่วน ภายในเรียงเป็นแถบสีสีแดง สีขาว และสีน้ำเงินตามลำดับจากบนลงล่าง เริ่มใช้ครั้งแรกเมื่อปี พ.ศ. 2115 แต่ได้กำหนดให้เป็นธงชาติของประเทศเนเธอร์แลนด์อย่างเป็นทางการมาในปี พ.ศ. 2480 ธงนี้นับเป็นธงสามสีธงแรกของโลกและเป็นธงสามสีที่เก่าแก่ที่สุดซึ่งยังคงใช้อยู่ในปัจจุบัน ทั้งยังเป็นต้นแบบของธงชาติต่างๆ ที่ใช้สีธงหลักเป็น 3 สีในโลกนี้ด้วย
เปอรานากัน
อินโดนีเซีย
ส่วนชาวเปอรานากันในประเทศอินโดนีเซีย คนรุ่นใหม่ยังสามารถใช้ภาษาผสมนี้ได้ แต่ใช้ได้อย่างจำกัด จึงได้นำคำใหม่เข้ามาใช้ (และเสียคำเก่าไป) จนกลายเป็นศัพท์สแลง จึงกลายเป็นช่องว่างของภาษาระหว่างคนเปอรานากันรุ่นเก่ากับรุ่นใหม่
ไทย
ส่วนชาวเปอรานากันในไทยใช้ภาษาไทยถิ่นใต้ ที่เจือไปด้วยคำศัพท์จากภาษามลายู จีน และอังกฤษ ไม่มี ภาษาเขียนของตนเอง
ศาสนา
ชาวเปอรานากัน แม้จะมีเชื้อสายมลายูแต่ส่วนใหญ่ไม่ได้นับถือศาสนาอิสลาม ส่วนใหญ่นับถือลัทธิเต๋า ลัทธิขงจื๊อ และศาสนาพุทธนิกายมหายาน ในส่วนของบริเวณรัฐกลันตันก็จะนับถือเถรวาทควบคู่ไปกับความเชื่อดั้งเดิมที่นับถือ เวลามีกิจกรรมทางศาสนาก็จะไปวัดไทยบ้าง และมีการไหว้บรรพบุรุษเหมือนคนจีนทั่วไป แต่มีบางส่วนได้หันไปนับถือศาสนาคริสต์ในช่วงศตวรรษที่ผ่านมา ชาวเปอรานากันได้เปลี่ยนแปลงวัฒนธรรมตามถิ่นที่ตั้งถิ่นฐาน อย่างอิทธิพลของโปรตุเกส ดัตช์ มลายู อังกฤษ และอินโดนีเซีย ส่วนชาวเปอรานากันที่นับถือศาสนาอิสลาม มักพบได้ในจังหวัด และอำเภอที่มีชาวมุสลิมอาศัยอยู่อย่างหนาแน่น เช่น จังหวัดปัตตานี เป็นต้น ส่วนในต่างประเทศมักพบใน ประเทศมาเลเซีย และประเทศอินโดนีเซีย
การแต่งกาย
การแต่งกายของสตรีชาวเปอรานากันหรือบาบ๋ามี 5 รูปแบบ ได้แก่
1) ชุดเสื้อคอตั้งมือจีบ สวมใส่เป็นชุดลำลอง
2) ชุดครุยยาวหรือชาวบาบ๋าในจังหวัดตรังจะเรียกว่า บาจู ปันจัง นิยมสวมใส่ในพิธีวิวาห์
3) ชุดครุยท่อน (ปั่วตึ่งเต้) สวมใส่ในโอกาสพิเศษที่ไม่เป็นทางการ
5) ชุดเสื้อลูกไม้ สวมใส่สำหรับสตรีสูงวัยในทุกโอกาส
ในส่วนสีเสื้อผ้าจะนิยมสีแดง ชมพูอ่อนหรือสีสันสดใสในงานมงคล และนิยมสีดำ น้ำตาลเข้ม สีขาวในงานอวมงคล นอกจากนี้สตรีชาวบาบ๋ายังคงนิยมนุ่งโสร่ง  ผ้าปาเต๊ะ ซึ่งแสดงให้เห็นถึงการผสมผสานระหว่างตัวเสื้อแบบสตรีจีนและการนุ่งโสร่งปาเต๊ะแบบสตรีมลายู โดยมีลวดลายผีเสื้อ ลายดอกไม้ ลายพฤกษา ลายหงส์ ลายนกยูง ลายเลขาคณิต และนิยมเกล้าผมมวยสูง (ชักอิโบย) ตลอดจนการสวมเครื่องประดับที่บ่งบอกถึงฐานะทางสังคมและความเชื่อในทุกโอกาสตามวัฒนธรรมประเพณี
รองเท้าแตะลูกปัด
รองเท้าแตะลูกปัดแบบ เปอรานากัน หรือที่เรียกว่า kasut manek หมายถึง รองเท้าลูกปัด เป็นรองเท้าที่มีมาตั้งแต่ศตวรรษที่ 20 เป็นรองเท้าแตะลูกปัดที่ใส่เพื่อให้เครื่องแต่งกายของผู้หญิงเปอรานากันนั้นดูครบสมบูรณ์ ใส่พร้อมกับเข็มกลัด (kerosang) และเข็มขัดเงิน (tali pendeng) ซึ่งทำจากลูกปัดเจียระไนแบบเปอรานากัน(มะเนกโปตง) ซึ่งเป็นของล้ำค่าเนื่องจากลูกปัดเหล่านี้ไม่มีจำหน่ายแล้ว และยังมีความประณีตเย็บอย่างพิถีพิถัน ถือเป็นเครื่องยืนยันถึงฝีมือการปักของผู้หญิงสมัยก่อนว่า มีความประณีตและฝีมือดีในงานบ้านงานเรือนหรือไม่อีกด้วย เพราะต้องใช้ความอดทนและใช้เวลานานในการทำ
เครื่องถ้วย
“เครื่องถ้วยนนยา” คือ เครื่องถ้วยลงยาสีบนเคลือบ เครื่องถ้วยชนิดนี้มีราคาที่แพง เนื่องจากมีขั้นตอนการทำที่ยุ่งยากและมีการเผาหลายครั้ง กล่าวคือ ครั้งแรกต้องเผาด้วยอุณภูมิที่ต่ำ เรียกว่า “เผาดิบ” จากนั้นนำไปชุบน้ำเคลือบแล้วเผาอีกครั้งด้วยอุณภูมิที่สูงขึ้นแล้วจึงได้ภาชนะเคลือบสีขาวแล้วจึงนำไปลงยาสี “การลงยา” หมายถึง การนำน้ำเคลือบมาผสมกับน้ำมันการบูรซึ่งเป็นน้ำมันที่มีคุณสมบัติต่างๆ คือ ทำให้สีแห้งเร็ว สามารถละลายตัวสีให้มีความข้นพอที่จะทำให้ตัวสีติดกับผิวเคลือบ สีที่ติดบนผิวภาชนะจะสดใส มีความหนา และแข็งตัวง่ายเมื่อถูกอากาศ แล้วจึงเผาอีกครั้ง และหากมีการลงสีทองต้องมีการเผาครั้งสุดท้ายในอุณภูมิที่ต่ำกว่า ลายที่นิยมใช้ตกแต่งบนเครื่องถ้วยนนยา เช่น ลายดอกไม้ นก เครื่องถ้วยนนยามีรูปทรงต่างๆ เช่น จาน ชาม โถ ช้อนกลาง แจกัน พาน กระถางต้นไม้ และกระถามธูป เป็นต้น
พิพิธภัณฑ์
พิพิธภัณฑ์เพอรานากันภูเก็ต เป็นการจัดแสดงนิทรรศการจำลองประวัติศาสตร์ วิถีชีวิตความเป็นอยู่ การประกอบอาชีพ ที่อยู่อาศัย อาหารการกิน เครื่องแต่งกาย และเครื่องประดับ เพอรานากัน ผ่านเทคโนโลยีการนำเสนอที่ทันสมัย เข้าใจง่าย ได้ทั้งความรู้ และความสนุกสนาน อีกทั้งภัตตาคาร “ครัวย่าหยา” รวบรวมอาหาร และขนมท้องถิ่นที่ขึ้นชื่อหลากหลายเมนู ให้ได้ลิ้มลอง
พิพิธภัณฑ์แห่งนี้รวบรวมสิ่งของ โบราณวัตถุ เครื่องใช้เก่าแก่ที่หาชมได้ยากในปัจจุบัน เช่น ตราชั่งจดหมายโบราณ เครื่องพิมพ์โทรเลขโบราณ หนังสือเรียบเรียงหลักฐานทางประวัติศาสตร์ จัดแสดงภาพถ่ายในสมัยโบราณ ตึกสถาปัตยกรรมแบบภูเก็ตดั้งเดิมที่สะท้อนถึงวิถีชีวิตของชาวภูเก็ตและชาวปีนัง ที่เดินทางติดต่อกันเพื่อค้าขายแร่ดีบุก อาหาร และ สินค้าต่างๆ จนก่อให้เกิดการแลกเปลี่ยนด้านอื่นๆ ตามมา
มิวเซียมภูเก็ต ในการบริหารของมิวเซียมสยามและเทศบาลนครภูเก็ตดำเนินการจัดสร้าง ภูเก็ตนครา เพอรานากันนิทัศน์ พื้นที่สร้างสรรค์การเรียนรู้สำหรับคนภูเก็ตและนักท่องเที่ยว ผ่านสื่อเทคโนโลยีและกิจกรรมสร้างสรรค์
คฤหาสน์เปอรานากัน (Penang Paranakan Mansion) รัฐปีนัง ประเทศมาเลเซีย สร้างขึ้นเมื่อปี พ.ศ. 2433 ในสมัยก่อนเป็นบ้านของจุงเก็งกวี่ หัวหน้าชุมชนชาวจีน และเป็นเศรษฐีใหญ่ในสมัยนั้น ตัวอาคารที่สร้างมีลักษณะสถาปัตยกรรมแบบจีน ภายในของคฤหาสน์หลังนี้ ผังของคฤหาสน์ถูกแบ่งสัดส่วนอย่างชัดเจน มีส่วนที่แยกเป็นเรือนลูกน้องออกไปจากเรือนเจ้านาย กลางบ้านจะเป็นลานกลางแจ้ง มีห้องรับแขกหลายห้องมีทั้งห้องรับแขกที่เป็นแบบของจีนจะใช้รับรองแขกฝรั่ง และห้องที่เป็นแบบของฝรั่งจะใช้รับแขกจีน บานประตูและหน้าต่างทำจากไม้แกะสลักมีลวดลายแบบจีน และปูพื้นด้วยกระเบื้องลายแบบอังกฤษ
สุสาน
แม้ชาวจีนเปอรานากันจะเป็นลูกหลานที่เกิดและเติบโตขึ้นนอกจีนแผ่นดินใหญ่ แต่ยังคงสืบสานประเพณีการจัดการศพด้วยการสร้างสุสานตามธรรมเนียมจีน โดยพบว่ารูปแบบของหลุมฝังศพมีความคล้ายคลึงกับรูปแบบหลุมฝังศพจีนฮกเกี้ยน คือการใช้รูปแบบผังเกือกม้าแบบฝูเจี้ยน มีการตกแต่งด้วยงานศิลปะแบบเปอรานากันที่ผสมผสานระหว่างจีน มลายูและตะวันตก สังเกตได้จากงานปูนปั้นหรือกระเบื้องโมเสกแบบเปอรานากัน และงานปูนปั้นต่าง ๆ
สุสานสาธารณะของชาวจีนเปอรานากันที่มีความเก่าแก่และมีชื่อเสียงในกลุ่มประเทศคาบสมุทรมลายู เช่น สุสานบูกิตบราวน์ (Bukit Brown cemetery) ในประเทศสิงคโปร์ สุสานบูกิตไชนา (Bukit Cina) ในเมืองมะละกา สุสานกว่องตง (Kwong Tong Cemetery) ในกรุงกัวลาลัมเปอร์ ประเทศมาเลย์เซีย สุสานดังกล่าวนี้เป็นสุสานจีนที่มีขนาดใหญ่ ที่ตั้งอยู่บนเนินเขาและอยู่ห่างจากบริเวณศูนย์กลางชุมชนหลักตามคติความเชื่อของชาวจีน
คำเรียกชาวเปอรานากัน
ด้วยการรับเอาวัฒนธรรมอันหลากหลายเข้ามาคำเรียกของชาวเปอรานากันนั้นจึงแบ่งเป็นชายและหญิง โดยรับต่อภาษาต่างๆที่เข้ามามีอิทธิพลทางด้านวัฒนธรรมในดินแดนแห่งนี้
เปอรานากันในไทย
ในประเทศไทยโดยส่วนใหญ่อยู่ในแถบจังหวัดฝั่งทะเลอันดามัน โดยเฉพาะภูเก็ต ตรัง และกระจายตัวอยู่ในจังหวัดใกล้เคียง เช่น กระบี่ พังงา ระนอง และสตูล รวมถึงในแถบจังหวัดฝั่ง อ่าวไทย แถบพื้นที่ ปัตตานี สงขลา และ นราธิวาส โดยส่วนหนึ่งมีบรรพบุรุษอพยพมาจากปีนัง และมะละกา โดยคนกลุ่มนี้มีวัฒนธรรมใกล้เคียงกับกลุ่มเปอรานากันในประเทศมาเลเซีย, อินโดนีเซีย และสิงคโปร์   ชาวเปอรานากันในไทยใช้ภาษาไทยถิ่นใต้ ที่เจือไปด้วยคำศัพท์จากภาษามลายู, จีน และอังกฤษ ชาวเปอรานากันในประเทศไทย นิยมเรียกกันว่า บ้าบ๋า หรือบาบา ได้ทั้งชายและหญิง
นอกจากนี้ยังมีกลุ่มชาวเปอรานากันในกรุงเทพมหานคร ที่มีการจัดตั้งองค์กรในชื่อสโมสรจีนบาบ๋า (Strait Born Chinese Association, SBCA) ในปี พ.ศ. 2458 ก่อนจะถูกยุบไปในช่วงเวลาต่อมา โดยหลักฐานชิ้นสำคัญที่ยังคงหลงเหลืออยู่คือ สุสานจีนบาบ๋า บริเวณแยกเดโช ถนนสีลม ซึ่งปัจจุบันมีสภาพถูกทิ้งร้างและและชำรุดทรุดโทรม
แหล่งข้อมูลอื่น (ออนไลน์)
]
บูดอ
บูดอมีเนื้อที่หนึ่งในสามของบูดาเปสต์ที่เป็นบริเวณที่เป็นป่าโปร่งและเนิน และมักจะเป็นบริเวณที่มีความเป็นอยู่ดีกว่าทางฝั่งตะวันออกแต่ก็ขึ้นอยู่กับบริเวณ สิ่งก่อสร้างที่สำคัญที่สุดที่เห็นได้เด่นชัดคือปราสาทบูดอบนเนินซิทาเดลลา (Citadella)
สิตางศุ์ บัวทอง
สิตางศุ์ บัวทอง (เกิดเมื่อวันที่ 25 ตุลาคม พ.ศ.2505) เป็นนักแสดงและนักธุรกิจชาวไทยเกิดที่กรุงเทพมหานครเริ่มเข้าสู่ในวงการบันเทิงจากการเป็นเน็ตไอดอลชื่อดังเริ่มเข้าสู่ในการเป็นนักแสดงมีผลงานภาพยนตร์เรื่อง หลวงพี่แจ๊ส 5G และ หอแต๋วแตก สะบัดต่อไม่รอแล้วนะ และผลงานด้านการแสดงละครเป็นต้น
ประวัติ
สิตางศุ์ (เกิดเมื่อวันที่ 25 ตุลาคม พ.ศ.2505) เป็นนักแสดงและนักธุรกิจชาวไทยเกิดที่กรุงเทพมหานครมีพี่น้องร่วมกันอยู่ 5 สิตางศุ์เป็นบุตรคนที่ 4 สำเร็จการศึกษาโรงเรียนมัธยมโรงเรียนทวีธาภิเศกและสำเร็จการศึกษาในระดับปริญญาตรี คณะนิติศาสตร์ มหาวิทยาลัยรามคำแหง
ในวงการบันเทิง
สิตางศุ์เริ่มเข้าสู่ในการเป็นนักแสดงเต็มตัวได้รับโอกาสจาก พชร์ อานนท์ ได้ร่วมแสดงภาพยนตร์เรื่อง หลวงพี่แจ๊ส 5 G ในปี พ.ศ. 2561 ในบทบาท (นักแสดง รับเชิญ) จากนั้นมีผลงานในการแสดงภาพยนตร์เรื่อง หอแต๋วแตก สะบัดต่อไม่รอแล้วนะ ในปี พ.ศ. 2562 ภายหลังสิตางศุ์ได้รับโอกาสเป็นแขกรับเชิญในรายการกิ๊กดู๋ สงครามเพลงเงินล้านเป็นต้นและในปัจจุบันในปี พ.ศ. 2563 สิตางศุ์ได้รับโอกาสร่วมแสดงมิวสิกวิดีโอเพลงปล่อยผัว ศิลปินปอยฝ้าย มาลัยพร และรับงานการแสดงอื่นๆ เป็นต้น ปัจจุบันสิตางศุ์ มีผลงานการแสดงภาพยนตร์หอแต๋วแตก แหกโควิดปังปุริเย ในปี พ.ศ. 2564 อยู่ช่วงกำลังถ่ายทำเนื่องจากสถานการณ์โควิด 19จึงไม่สามารถถ่ายทำภาพยนตร์ในขณะช่วงนี้จึงเลื่อนไปก่อนจนกว่าสถานการณ์โควิด 19ดีขึ้น
ในปี พ.ศ. 2564 สิตางศุ์เตรียมตัวเป็นผู้จัดและสร้างภาพยนตร์และทำเพลงมิวสิกวิดีโอและได้รับโอกาสเป็นผู้จัดภาพยนตร์และมิวสิกวิดีโอคนใหม่และร่วมลงทุนรายได้ 20 ล้านบาทในขณะที่อยู่ช่วงเตรียมงาน
วันเยาวชนแห่งชาติ
วันเยาวชนแห่งชาติ (National Youth Day) เริ่มมีขึ้นในประเทศไทยเมื่อสหประชาชาติกำหนดให้ปี พ.ศ. 2528 เป็นปีเยาวชนสากล คณะรัฐมนตรีจึงได้มีมติเมื่อวันที่ 18 มิถุนายน พ.ศ. 2528 กำหนดให้วันที่ 20 กันยายน ของทุกปี เป็นวันเยาวชนแห่งชาติ เนื่องจากวันดังกล่าวเป็นวันคล้ายวันพระราชสมภพของพระมหากษัตริย์แห่งราชวงศ์จักรีสองพระองค์ ซึ่งเสด็จเถลิงถวัลย์ราชสมบัติในฐานะยุวกษัตริย์ คือ พระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8
การทดลองของสเติร์น-เกอร์แลค
การทดลองของสเติร์น-เกอร์แลค ตั้งชื่อตาม ออตโต สเติร์น และ วอลเทอร์ เกอร์แลค เป็นการทดลองในปี ค.ศ. 1922 ที่มีความสำคัญยิ่งในสาขากลศาสตร์ควอนตัม โดยทดสอบดูทิศทางการหักเหของอนุภาคซึ่งใช้ในการวางหลักการพื้นฐานของกลศาสตร์ควอนตัม และเป็นตัวบ่งชี้ว่าอิเล็กตรอนและอะตอมมีคุณสมบัติควอนตัมภายใน และการตรวจวัดในกลศาสตร์ควอนตัมมีผลกระทบต่อตัวระบบที่กำลังตรวจวัดนั้นเองด้วย
ในยุคที่ทำการทดลอง แบบจำลองดีที่สุดที่ใช้อธิบายอะตอมคือแบบจำลองของบอร์ ซึ่งบอกว่าอิเล็กตรอนเคลื่อนที่ไปรอบๆ นิวเคลียสประจุบวกภายในขอบเขตออร์บิทัลของอะตอมที่แยกเป็นชั้นๆ ตามระดับพลังงาน โดยเหตุที่อิเล็กตรอนถูกควอนไตซ์ให้มีตำแหน่งที่แน่นอนในอวกาศ การแบ่งแยกเป็นระดับชั้นพลังงานที่แยกกันนี้จึงเรียกว่าเป็นการควอนไตซ์ในอวกาศ (space quantization) การทดลองของสเติร์น-เกอร์แลคต้องการทดสอบสมมุติฐานของบอร์-ซอมเมอร์เฟลด์ว่าทิศทางของโมเมนตัมเชิงมุมของอะตอมธาตุเงินนั้นควอนไตซ์จริงหรือไม่
วัดศรีคุณเมือง (จังหวัดหนองคาย)
วัดศรีคุณเมือง ตั้งอยูที่ถนนมีชัย ตำบลในเมือง อำเภอเมืองหนองคาย จังหวัดหนองคาย เดิมชื่อว่า วัดป่าขาว ภายในวัดมีเจดีย์อันเก่าแก่ ภายในพระอุโบสถ เป็นที่ประดิษฐาน หลวงพ่อพระสุก (จำลอง) เป็นพระพุทธรูปปางมารวิชัย ศิลปะล้านช้าง กว้าง 91 เซนติเมตร สูง 114 เซนติเมตร สร้างในพุทธศตวรรษที่ 24 หลวงพ่อพระสุกองค์จริง สร้างพร้อมกับ หลวงพ่อพระใส และหลวงพ่อพระเสริม ในสมัยพระเจ้าไชยเชษฐาธิราช กษัตริย์แห่งล้านช้าง พ.ศ. 2093 โดยพระธิดาสุก, เสริม และใส
การทดลองของสเติร์น-เกอร์แลค
พึงสังเกตว่า การทดลองนี้เกิดขึ้นหลายปีก่อนที่ George Eugene Uhlenbeck กับ Samuel Abraham Goudsmit จะคิดค้นสมมุติฐานเกี่ยวกับสปินของอิเล็กตรอน อย่างไรก็ดีในเวลาต่อมาก็พบว่าผลการทดลองของสเติร์น-เกอร์แลคสามารถเข้ากันได้เป็นอย่างดีกับการทำนายกลศาสตร์ควอนตัมของอนุภาคสปิน -1⁄2 ควรมองว่าการทดลองนี้เป็นข้อสนับสนุนต่อทฤษฎีควอนตัมดั้งเดิมของบอร์-ซอมเมอร์เฟลด์
วัดศรีคุณเมือง (จังหวัดหนองคาย)
ต่อมาในสมัยรัชกาลที่ 3 เจ้าอนุวงศ์ได้ก่อกบฏ พระบาทสมเด็จพระนั่งเกล้าเจ้าอยู่หัว จึงส่งกองทัพไปปราบ และได้อัญเชิญพระพุทธรูปทั้ง 3 ไปยังฝั่งไทยด้วยแพ แต่เมื่อมาถึงปากน้ำงึม เกิดพายุใหญ่ แท่นพระสุกจึงจมลงไปในแม่น้ำโขง เหลือแต่องค์พระสุกเท่านั้น แต่ต่อมา เมื่อพ้นปากน้ำงึม พระสุกได้แหกแพจมลงไปในแม่น้ำโขง บริเวณนั้น เรียกว่า เวินสุก ซึ่งตรงกับอำเภอโพนพิสัย จังหวัดหนองคาย เมื่อถึงฝั่งแล้ว จึงอัญเชิญพระใสไปวัดโพธิ์ชัย จ.หนองคาย ส่วนพระเสริมอัญเชิญไปวัดปทุมวนารามราชวรวิหาร ในปี พ.ศ. 2420 พระอาจารย์สีทัตถ์ สุวรรณมาโจ อดีตเจ้าอาวาสวัดศรีคุณเมืองได้รวบรวมปัจจัยชาวหนองคายหล่อหลวงพ่อพระสุกจำลอง ทำพิธีอัญเชิญหลวงพ่อพระสุกมาสถิต กรมศิลปากรขึ้นทะเบียนเป็นโบราณวัตถุ เมื่อ พ.ศ. 2534 ในวันสงกรานต์ของทุกปี จะอัญเชิญออกมาให้ประชนสรงน้ำ
การทดลองของสเติร์น-เกอร์แลค
ปี ค.ศ. 1927 ที.อี. ฟิปส์ และ เจ.บี.เทย์เลอร์ ทำการทดลองซ้ำอีกครั้งโดยอาศัยอะตอมไฮโดรเจนที่สถานะพื้น เพื่อขจัดข้อสงสัยใดๆ ที่อาจเกิดขึ้นเนื่องจากการใช้อะตอมเงินในการทดสอบ
สถานีชินไซบาชิ
สถานีชินไซบาชิ (心斎橋駅 (Shinsaibashi-eki)) เป็นสถานีรถไฟใต้ดินของรถไฟใต้ดินเทศบาลโอซากะตั้งอยู่ในชินไซบาชิ เขตชูโอ นครโอซากะ ประเทศญี่ปุ่น
รูปแบบ
ในแต่ละชั้นเป็นดังนี้:
ระบบเวลาทำงาน 996
ระบบชั่วโมงทำงาน 996 (, 996 working hour system) เป็นรูปแบบการจัดตารางงานที่ใช้ในบางบริษัทของประเทศจีน ชื่อของระบบมาจากการบังคับให้ลูกจ้างทำงานตั้งแต่เวลา 9:00 AM (เก้าโมงเช้า) ถึง 9:00 PM (สามทุ่ม) เป็นเวลา 6 วันต่อสัปดาห์ หรือคิดเป็นการทำงานรวม 72 ชั่วโมงต่อสัปดาห์   มีการวิพากษ์วิจารณ์ว่าระบบการทำงานแบบนี้เป็นการละเมิดกฎหมายแรงงานของจีน และเรียกระบบนี้ว่าเป็น "การใช้งานทาสยุคใหม่" โดยระบบนี้ยิ่งมีความเด่นชัดเป็นพิเศษในบริษัทในสายงานไอทีและอินเทอร์เน็ต
วัฒนธรรมการทำงานล่วงเวลามีมาอย่างยาวนานในบรรดาบริษัทไอทีของจีน ที่ซึ่งพุ่งเป้าไปที่การเพิ่มความเร็วในการทำงาน และการลดค่าใช้จ่าย บริษัทจำนวนมากใช้นโยบายหลายแบบ เช่น จ่ายเงินคืนค่าแท็กซี่ให้กับพนักงานที่ทำงานล่วงเวลาในตอนกลางคืน เพื่อกระตุ้นให้พนักงานทำงานล่วงเวลากันมากขึ้น
ระบบการทำงานที่ยาวนานนี้นำไปสู่โรคและปัญหาสุขภาพจิตมากมายในบรรดาแรงงานชาวจีน มีการประมาณการณ์ไว้ว่าพนักงานเงินเดือนเกิน 3 ใน 4 ที่ทำงานในเมืองใหญ่อย่างปักกิ่ง เซี่ยงไฮ้ และกว่างโจว เผชิญกับภาวะความเหนื่อยล้าจากการทำงาน การเจ็บปวดในระบบกล้ามเนื้อและกระดูก ปัญหาการนอนหลับ ไปจนถึงปัญหาการกิน ความเครียดจากงาน และปัญหาความไม่สมดุลระหว่างชีวิตการทำงานกับชีวิตครอบครัว ข้อมูลจากสื่อ People's Daily ซึ่งควบคุมโดยรัฐบาลจีน ระบุว่าผลการสำรวจในปี 2013 แสดงให้เห็นว่าแรงงานในอุตสาหกรรมไอทีของจีนถึง 98.8% ระบุว่าตนมีปัญหาทางสุขภาพ มีรายงานการเสียชีวิตจากการทำงานและการฆ่าตัวตาย มาตลอดหลายสิบปีที่มีการนำระบบ 996 นี้ และระบบการทำงานล่วงเวลาอื่น ๆ มาใช้ในจีน
ระบบการทำงานแบบ 996 ชั่วโมงนั้นถูกตราว่าผิดต่อกฎหมายโดยศาลสูงของจีนตั้งแต่ 27 สิงหาคม ค.ศ. 2021 อย่างไรก็ตาม เป็นที่กังขาอยู่ว่าข้อกฎหมายนี้จะถูกนำมาบังคับใช้อย่างจริงจังหรือไม่
ทอม ดันดี
ทอม ดันดี เดิมมีชื่อจริงว่า พันทิวา ภูมิประเทศ ปัจจุบันใช้ชื่อว่า ธานัท ธนวัชรนนท์ เกิดเมื่อวันที่ 20 พฤษภาคม พ.ศ. 2501 เป็นชาวอำเภอท่ายาง จังหวัดเพชรบุรี มีชื่อเสียงขึ้นมาจากการเป็นนักร้องวงซูซู ที่มีผลงานเพลงที่รู้จักอยู่หลายเพลง เช่น บ่อสร้างกางจ้อง, มยุรา, สาวมอญแม่เหมย โดยชื่อทอม ดันดี นั้นตั้งมาจาก ทอม โจนส์ ในภาพยนตร์เรื่อง อินเดียน่าโจนส์ และ เมืองดันดีเมืองหนึ่งในแคว้นสกอตแลนด์ของสหราชอาณาจักร
ทอม ดันดี จบการศึกษาจากประเทศฝรั่งเศส มีผลงานอัลบั้มเดี่ยวครั้งแรกในปี พ.ศ. 2536 ชื่อ อย่างนี้ต้องตีเข่า มีเพลงที่ได้รับความนิยมคือเพลงชื่อเดียวกับอัลบั้ม ในสังกัดดี-เดย์ เอ็นเทอร์เทนเมนท์
ทอม ดันดียังมีธุรกิจของตนเองมากมาย เช่น เสื้อยืด ร้านขายต้นไม้ รวมถึงเคยเปิดร้านเนื้อย่างเกาหลีในชื่อ "ทอม ดันดี หมูย่างเกาหลี" และทอม ดันดี ยังได้พยามยามผลิตถุงยางอนามัยของตนเองออกจำหน่าย โดยใช้ชื่อ ถุงยางอนามัยทอม ดันดี รุ่น ลีลาวดี โดยนำรายได้จากการจำหน่ายมอบให้กับวัดพระบาทน้ำพุ เพื่อช่วยเหลือผู้ติดเชื้อเอดส์ แต่สินค้าของเขาไม่ผ่านการอนุญาตจากคณะกรรมการอาหารและยา (อย.) เนื่องจากกระทรวงวัฒนธรรมได้ท้วงติงว่าชื่อสินค้าเป็นการใช้คำแบบสองแง่สองง่าม ยั่วยุให้ผู้บริโภคใช้สินค้าเกินความจำเป็น ส่งผลให้เด็กและเยาวชนที่มีวุฒิภาวะที่ไม่เพียงพอหมกมุ่นอยู่กับการมีเพศสัมพันธ์ก่อนวัยอันควร ทางกระทรวงวัฒนธรรมจึงทำหนังสือให้ อย. ไม่อนุญาตให้ใช้เป็นชื่อสินค้า
เขาติดคุกฐานความผิดต่อองค์พระมหากษัตริย์ไทย โดยศาลอาญาลงโทษจำคุก 7 ปี 6 เดือน นายทอม ดันดี ไม่ขออุทธรณ์ คดีจึงจบที่ศาลชั้นต้นในวันที่ 30 พฤษภาคม พ.ศ. 2559 และนอกจากนี้เขายังโดนดำเนินคดีฐานขัดคำสั่งที่ 53/2557 ของคณะรักษาความสงบแห่งชาติอีกด้วย
ปัจจุบัน ทอม ดันดี ได้ออกจากเรือนจำมาใช้ชีวิตในโลกภายนอกอย่างปกติแล้ว
การแสดง
ทอมได้ร่วมแสดงหนังทุนใหญ่ของฉลอง ภักดีวิจิตร เรื่องมังกรเจ้าพระยา ร่วมกับมรกต มณีฉาย และไมเคิล หว่อง ในเรื่องดังกล่าวเมื่อทราบว่าไมเคิลมีฉากเร่าร้อนกับมรกต เขาจึงได้ร้องขอฉากเลิฟซีนคู่กับดาราสาวทรงโตบ้าง ซึ่งฉลองก็ได้จัดให้ ในการถ่ายทำเขารูดชุดราตรีที่มรกตสวมใส่ออกแล้วซุกหน้าลงกับสองเต้าเอาปากดูดกินอย่างตะกรุมตะกรามเพราะรู้ว่ามีเวลาจำกัด แถมนิ้วยังล้วงควานจนดาราสาวร้องลั่น แต่พอจะลักไก่กำลังจะควักเพื่อสอดใส่ ผู้กำกับรู้ไต๋สั่งคัททันที เป็นที่เฮฮาในกองถ่ายไป นอกจากนี้ยังแสดงหนังแผ่นเรทR โดยรับบทเณรแอ ในภาพยนตร์เรื่อง “เณรแอ จอมขมังเวทย์” มีฉากร่วมรักของทอมกับดาราทั้งชายหญิงอย่างโจ๋งครึ่ม และมีผลงานดังต่อไปนี้
กีฬาทางน้ำชิงแชมป์โลก 2017
กีฬาทางน้ำชิงแชมป์โลก 2017 (2017-es úszó-világbajnokság; 2017 World Aquatics Championships) จะมีกำหนดจัดขึ้นที่บูดาเปสต์, ฮังการี ระหว่างวันที่ 14–30 กรกฎาคม ค.ศ. 2017
การคัดเลือกเจ้าภาพ
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ มีเมืองที่เสนอตัวเป็นเจ้าภาพมีดังนี้
เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะมีการลงคะแนน
ผลการลงคะแนน เมืองกัวดาลาฮารา ได้รับเลือกให้เป็นเจ้าภาพในปี ค.ศ. 2017 (คาซัน ได้รับสิทธิให้เป็นเจ้าภาพในปี ค.ศ. 2015) เป็นครั้งแรกที่จัดขึ้นในเม็กซิโก
อย่างไรก็ตามการลดลงของราคาน้ำมันดิบตั้งแต่ช่วงครึ่งหลังของปี ค.ศ. 2014 ได้ส่งผลกระทบต่อการเงินของเม็กซิโก ทางรัฐบาลเม็กซิโกได้ตัดสินใจลดค่าใช้จ่ายและประกาศถอนตัวการเป็นเจ้าภาพในปี ค.ศ. 2017 เมื่อวันที่ 18 กุมภาพันธ์ ค.ศ. 2015
ตารางเหรียญรางวัล
ประเทศเจ้าภาพ
ซาราห์ ดัชเชสแห่งยอร์ก
ซาราห์ ดัชเชสแห่งยอร์ก (Sarah, Duchess of York) นามเดิม ซาราห์ มาร์กาเรต เฟอร์กูสัน (Sarah Margaret Ferguson; 15 ตุลาคม พ.ศ. 2502) ชื่อเล่น เฟอร์กี (Fergie) เป็นนักเขียน, โฆษก, ผู้ผลิตภาพยนตร์, นักอุปถัมภ์องค์กรการกุศล และผู้มีชื่อเสียงทางโทรทัศน์ชาวสหราชอาณาจักร เป็นอดีตพระชายาในเจ้าชายแอนดรูว์ ดยุกแห่งยอร์ก พระราชโอรสพระองค์ที่สองในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ
ซาราห์เป็นธิดาของรอนัลด์ เฟอร์กูสันกับซูเซิน บาร์รันเตส (สกุลเดิมไรท์) มีพระธิดาสองพระองค์คือเจ้าหญิงเบียทริซและเจ้าหญิงยูเชนี ผู้สืบราชสันตติวงศ์สหราชอาณาจักรลำดับที่เก้าและสิบ ตามลำดับ
สมรส
ซาราห์สมรสกับเจ้าชายแอนดรูว์เมื่อวันที่ 23 กรกฎาคม พ.ศ. 2529 ณ เวสต์มินสเตอร์แอบบีย์ สมเด็จพระราชินีนาถทรงพระราชทานพระอิสริยยศ ดยุกแห่งยอร์ก แก่เจ้าชายแอนดรูว์ หลังการเสกสมรสซาราห์จึงได้รับฐานันดรศักดิ์ชั้น รอยัลไฮนิส และบรรดาศักดิ์ ดัชเชสแห่งยอร์ก ตามสามีโดยอัตโนมัติ
ทั้งสองมีพระธิดาสองพระองค์คือเจ้าหญิงเบียทริซ (8 สิงหาคม พ.ศ. 2531) และเจ้าหญิงยูเชนี (23 มีนาคม พ.ศ. 2533) หลังการเสกสมรส ดัชเชสแห่งยอร์กมีน้ำหนักเพิ่มขึ้นกว่า 100 กิโลกรัม แท็บลอยด์ของสหราชอาณาจักรเรียกเธอว่า "ดัชเชสออฟพอร์ก" (Duchess of Pork) หรือดัชเชสแห่งหมู ด้วยความเหยียดหยัน
แยกกันอยู่และการหย่า
ในหนังสือชีวประวัติของซาราห์ แบรดฟอร์ด ระบุว่าซาราห์ไม่อาจทนพระสวามีซึ่งประกอบพระกรณียกิจในฐานะทหารเรือและต้องห่างจากบ้านไปนาน ๆ ต่อมา พ.ศ. 2534 ทั้งสองมีปัญหาครอบครัวและแยกกันอยู่ เพราะเจ้าชายแอนดรูว์ต้องเดินเรือตลอด และมีผู้พบว่าดัชเชสแห่งยอร์กไปอยู่ในบริษัทแห่งหนึ่งกับผู้ชายคนอื่น หนึ่งในนั้นคือสตีฟ ไวแอต มหาเศรษฐีชาวเท็กซัส ดยุกและดัชเชสแห่งยอร์กจึงออกประกาศว่าทั้งสองพระองค์ทรงแยกกันอยู่เมื่อวันที่ 19 มีนาคม พ.ศ. 2535 หลังการประกาศว่าทรงแยกกันอยู่ สำนักพระราชวังจึงมีประกาศว่าต่อจากนี้ไป ดัชเชสแห่งยอร์กจะไม่ร่วมประกอบพระกรณียกิจในนามของสมเด็จพระราชินีนาถ และสมเด็จพระราชินีนาถมีพระราชกระแสว่ามิทรงเกี่ยวกับข้องกับปัญหาหนี้สินต่าง ๆ ของดัชเชสแห่งยอร์ก
การหย่าสิ้นสุดในวันที่ 30 พฤษภาคม พ.ศ. 2539 หลังการหย่าซาราห์ได้รับเงิน 15,000 ปอนด์ต่อปี เพราะเป็นข้อตกลงหลังการหย่า และเธออ้างต่อเวตวอตเชอร์ในฐานะโฆษกหญิง ว่าเงินดังกล่าวเป็น "แหล่งรายได้หลัก" ของเธอ อย่างไรก็ตามเจ้าหน้าที่อาวุโสของเดอะซันเดย์เทเลกราฟระบุว่าซาราห์ได้รับเงินก้อนจำนวน 3 ล้านปอนด์ สำหรับตั้งตัว  และยังมีส่วนร่วมในการดูแลพระธิดาทั้งสอง
ในวันหย่า เธอต้องออกจากฐานันดรชั้นรอยัลไฮนิส แต่ยังคงบรรดาศักดิ์ "ดัชเชสแห่งยอร์ก" เพราะในพระราชหัตถเลขาพระราชทานพระราชานุญาต (letters patent) เดือนสิงหาคม พ.ศ. 2535 ระบุว่าหลังการหย่าร้างซาราห์จะไม่มีฐานันดรเป็นรอยัลไฮนิสเพราะการสมรสกับดยุกแห่งยอร์กถือว่าสิ้นสุดแล้ว ปัจจุบันเธอจึงใช้ชื่อว่า ซาราห์ ดัชเชสแห่งยอร์ก แต่หากเธอสมรสใหม่ เธอจะต้องออกจากบรรดาศักดิ์ดังกล่าว
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมทั้งหมดในกลุ่มจังหวัดที่ 7
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 7
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 7
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดชัยนาท
ผลการเลือกตั้งสมาชิกสภาผู้แทนราษฎรแบบสัดส่วน จังหวัดชัยนาท
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดชัยนาท ทั้งจังหวัด
ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนางนันทนา สงฆ์ประชา และนายมณเฑียร สงฆ์ประชา ว่าที่ ส.ส.เขต 1 จังหวัดชัยนาท พรรคชาติไทยเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดชัยนาท โดยกำหนดวันเลือกตั้งใหม่คือวันที่ 27 มกราคม 2551
ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนางนันทนา สงฆ์ประชา และนายมณเฑียร สงฆ์ประชา ทั้งนี้พรรคชาติไทยไม่สามารถส่งผู้สมัครคนใหม่ลงแทนได้
พลาสติกชีวภาพ
พลาสติกชีวภาพ (en:Bioplastic) เป็นวัสดุพลาสติกที่ผลิตจากแหล่งวัตถุดิบชีวมวลหมุนเวียน เช่น แป้ง (อาทิ แป้งข้าวโพด แป้งมันสำปะหลัง) น้ำตาล (อาทิ น้ำตาลอ้อย) ไขมันพืชและน้ำมัน  ฟาง ชานอ้อย ซังข้าวโพด เศษไม้ ขี้เลื่อย เศษอาหาร ฯลฯ    ทั้งนี้ ไม่จำเป็นว่าพลาสติกชีวภาพทุกชนิดจะย่อยสลายได้ทางชีวภาพ หรือย่อยสลายได้ง่ายกว่าพลาสติกที่ผลิตจากเชื้อเพลิงฟอสซิล
ในปี 2562 ปริมาณการผลิตพลาสติกชีวภาพทั่วโลกอยู่ที่ราว ๆ 3.8 ล้านตัน คิดเป็นสัดส่วนประมาณ 1% ของตลาดพอลิเมอร์ทั้งหมด
IUPAC ได้ให้คำนิยามอย่างเป็นทางการของ พลาสติกชีวภาพ ไว้ดังนี้
"พลาสติกชีวภาพ (Bioplastic) คือ พอลิเมอร์ฐานชีวภาพ (Biobased polymer) ที่ทำจากมวลชีวภาพ (biomass) หรือ จากมอนอเมอร์ที่ได้จากมวลชีวภาพ โดยในขั้นตอนใดขั้นตอนหนึ่งของกระบวนการผลิตสามารถขึ้นรูปด้วยการไหลได้"
การใช้คำว่า 'พลาสติกชีวภาพ' มีข้อสังเกตและข้อควรระวังดังต่อไปนี้
1. คำว่า 'พลาสติกชีวภาพ' มักใช้สื่อถึงสิ่งที่ตรงข้ามกับพอลิเมอร์จากทรัพยากรฟอสซิล (fossil resources)
2. คำว่า 'พลาสติกชีวภาพ' เป็นคำที่อาจทำให้เกิดความเข้าใจผิดได้ เพราะอาจสื่อความว่าพอลิเมอร์ใดๆ ที่ทำจากมวลชีวภาพ ล้วนเป็นมิตรต่อสิ่งแวดล้อม
3. การใช้คำว่า 'พลาสติกชีวภาพ' จึงเป็นสิ่งที่ควรหลีกเลี่ยง และควรใช้คำว่า 'พอลิเมอร์ฐานชีวภาพ' (Biobased polymer) แทน
พลาสติกที่ทำจากแป้ง
ปัจจุบัน เทอร์โมพลาสติกที่ทำจากแป้ง หรือที่เรียกว่า "เทอร์โมพลาสติกสตาร์ช" (Thermoplastic starch) เป็นพลาสติกชีวภาพที่ใช้กันอย่างแพร่หลาย ฟิล์มพลาสติกชีวภาพจากแป้งสามารถทำได้ง่าย ๆ โดยการทำเจลาติไนซ์แป้งแล้วนำมาหล่อขึ้นรูป (solution casting) และด้วยสมบัติของแป้งบริสุทธิ์ที่สามารถดูดความชื้นได้ จึงเป็นวัสดุที่เหมาะสำหรับใช้ผลิตแคปซูลยาในวงการเภสัชกรรม อย่างไรก็ตาม พลาสติกชีวภาพที่ทำจากแป้งมักมีความเปราะ จึงนิยมเติมพลาสติไซเซอร์ เช่น กลีเซอรอล ไกลคอล และซอร์บิทอล เพื่อให้แป้งสามารถผ่านกระบวนการขึ้นรูปแบบเทอร์โมพลาสติกทั่วไปได้ และมักมีการปรับคุณสมบัติของเทอร์โมพลาสติกสตาร์ชที่ได้ให้ตรงกับความต้องการมากขึ้นโดยใช้สารเติมแต่งต่าง ๆ
พลาสติกที่ทำจากเซลลูโลส
พลาสติกชีวภาพจากเซลลูโลส มักทำมาจากเซลลูโลสเอสเทอร์ (ได้แก่ เซลลูโลสอะซีเตท และไนโตรเซลลูโลส) และอนุพันธ์ของเซลลูโลสเอสเทอร์ เช่น เซลลูลอยด์ เซลลูโลสสามารถทำเป็นเทอร์โมพลาสติกได้เมื่อถูกดัดแปลงโครงสร้างมากพอสมควร ตัวอย่างเช่น เซลลูโลสอะซีเตท ซึ่งมีราคาแพงจึงไม่นิยมใช้ทำบรรจุภัณฑ์ อย่างไรก็ตาม การใช้เส้นใยเซลลูโลสเป็นสารตัวเติมในพลาสติกที่ทำจากแป้ง จะช่วยปรับปรุงสมบัติเชิงกล สมบัติกันการแพร่ผ่านของก๊าซ และความทนต่อน้ำได้ เนื่องจากเซลลูโลสมีความชอบน้ำน้อยกว่าแป้ง
ท่ารถเกรย์ฮาวด์ไบลธ์วิลล์
ท่ารถเกรย์ฮาวด์ไบลธ์วิลล์ (Blytheville Greyhound Bus Station) เป็นท่ารถตั้งอยู่ที่เลขที่ 109 ถนนนอร์ธฟิฟต์ เมืองไบลธ์วิลล์ รัฐอาร์คันซอ อาคารท่ารถมีลักษณะสูงหนึ่งชั้น และเป็นสถานีแบบเกาะ (island-type) สร้างขึ้นด้วยสถาปัตยกรรมแบบสตรีมไลน์โมเดอร์น ตกแต่งด้วยเส้นโค้ง และป้ายแนวตั้งเขียนชื่อของรถโดยสารประจำทางเกรย์ฮาวด์ ท่ารถนี้สร้างขึ้นในปี 1937 ภายใต้แคมเปญขยายครั้งใหญ่ของบริษัทเกรย์ฮาวด์ อาคารนี้เป็นหนึ่งในตัวอย่างชิ้นสำคัญที่สุดของอาร์ตโมเดอร์นในรัฐอาร์คันซอ ผลงานออกแบบโดยสถาปนิก วิลเลียม นาวแลนด์ แวน พอเวลล์ และ เบน วัตซีน ไวท์
ออลเทอร์นาทิฟเมทัล
ออลเทอร์นาทิฟเมทัล (alternative metal) หรือ ออลต์เมทัล (alt-metal) เป็นแนวเพลงร็อก ที่รวมออลเทอร์นาทิฟร็อก และเมทัลเข้าด้วยกัน วงออลเทอร์นาทิฟเมทัลส่วนใหญ่ มักมีลักษณะในการใช้เสียงกีตาร์ในคีย์ต่ำอย่างหนัก ท่อนริฟฟ์ปานกลาง เสียงร้องมักจะใช้ทั้งแบบปกติและตะโกน และบางครั้งนำเสียงแปลก ๆ จากดนตรีเมทัลอื่นด้วย คำว่า "ออลเทอร์นาทิฟเมทัล" มีการใช้ตั้งแต่ทศวรรษที่ 1980 ได้รับความนิยมอย่างแพร่หลายในทศวรรษ 1990
เขตนิชินาริ
เขตนิชินาริ เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 7.37 ตารางกิโลเมตร มีประชากร 109,764 คน (2018)
ซากูระ โอดะ
ซากูระ โอดะ (小田さくら (Oda sakura) ,เกิดวันที่ 12 มีนาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์" เธอเป็นสมาชิกรุ่นที่ 11 เพียงคนเดียวของมอร์นิงมูซูเมะ
ประวัติการทำงาน
ในปี พ.ศ. 2554 โอดะได้เข้าร่วมเฮลโล! โปรเค็งชูเซย์พร้อมกับคานาเอะ ยามากะในงานอีเวนท์แฟนคลับ หลังจากที่เธอและยามากะได้ตกรอบในโครงการ "ส/ไมล์เลจชินเมมเบอร์โบชุ!" (スマイレージ新メンバー募集！) ซึ่งโครงการนี้เป็นการคัดเลือกสมาชิกรุ่นที่ 2 ของวงส/ไมล์เลจ
วันที่ 14 กันยายน พ.ศ. 2555 โอดะได้เข้าร่วมโครงการ "มอร์นิงมูซูเมะ จูอิชิเมมเบอร์ ซูพินอุตะฮิเมะออดิชัน" (モーニング娘. 11期メンバー「スッピン歌姫」オーディション) และเธอได้เป็นสมาชิกรุ่นที่ 11 เพียงคนเดียวของมอร์นิงมูซูเมะอย่างเป็นทางการ ซึ่งก่อนหน้านี้ "มากิ โกโต" สมาชิกรุ่นที่ 3 "โคฮารุ คูซูมิ" สมาชิกรุ่นที่ 7 และหลังจากนั้น "ริโอะ ซากูราอิ" สมาชิกรุ่นที่ 16 ก็ได้รับการคัดเลือกเพียงคนเดียวเช่นกัน
ผลงาน
ผลงานที่โอดะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
อ้างอิง
1999
รางวัลภาพยนตร์แห่งชาติ สุพรรณหงส์ ครั้งที่ 18
รางวัลภาพยนตร์แห่งชาติ สุพรรณหงส์ ครั้งที่ 18 ประจำปี พ.ศ. 2551 จัดโดยสมาคมสมาพันธ์ภาพยนตร์แห่งชาติ จัดขึ้นในวันที่ 22 กุมภาพันธ์ พ.ศ. 2552 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล สำหรับบุคคลเรียงชื่อต้นตามลำดับอักษร สำหรับรางวัลภาพยนตร์และองค์ประกอบ เรียงชื่อภาพยนตร์ตามลำดับอักษร ผู้ชนะรางวัล จะเน้นด้วย ตัวหนา
เมียเนิงคาซักสตาเนิม (เพลง พ.ศ. 2499)
เมียเนิงคาซักสตาเนิม (Menıñ Qazaqstanym, Менің Қазақстаным; แปลว่า "คาซัคสถานของข้า") เป็นเพลงปลุกใจของคาซัคสถาน เรียบเรียงทำนองโดย ชามชี กัลดายาคอฟ และ ประพันธ์บทร้องโดย จูเมเกน นาจิเมเดนอฟ เมื่อ ค.ศ. 1956 เพื่อเฉลิมฉลองโครงการดินแดนบริสุทธิ์ (Virgin Lands Campaign) ของสหภาพโซเวียต
สหราชอาณาจักรในโอลิมปิกฤดูร้อน 2016
สหราชอาณาจักร เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม ค.ศ. 2016
มหาเทวี
มหาเทวี มีความหมายตรงตัวว่า เทวีหรือนางกษัตริย์ผู้ยิ่งใหญ่ และอาจหมายถึง
นุภาพ สวันตรัจฉ์
นุภาพ สวันตรัจฉ์ นักทำโฆษณา นักร้อง นักดนตรี นักแต่งเพลง โปรดิวเซอร์ ปัจจุบันเป็นประธานเครือข่ายศิลปินเพื่อชีวิต
นุภาพ สวันตรัจฉ์ จบการศึกษาจากโรงเรียนเพาะช่าง แล้วทำงานในสายงานครีเอทีฟและโฆษณา เคยทำงานเป็นดีไซเนอร์ ที่บริษัทในเครือสุโกศล เมื่อประมาณ พ.ศ. 2523 เคยเป็นครีเอทีฟไดเรกเตอร์ ของบริษัทโฆษณา ในเครือลินตาส
นุภาพ สวันตรัจฉ์ ศึกษาดนตรีเพิ่มเติมจาก โกวิท นิลจันทร์ มีผลงานชิ้นแรกเป็นอัลบั้มเดี่ยว ชุด "แป๊ะเจี๊ยะ" ในแนวร็อก กับค่าย ไนท์สปอต โดยใช้นักดนตรีต่างประเทศ บันทึกเสียงที่ประเทศอังกฤษ เมื่อ พ.ศ. 2527    และจากนั้นมีผลงานคู่กับชัคกี้ ธัญญรัตน์ อัลบั้ม "ศรัทธา" เมื่อ พ.ศ. 2528 จากนั้นทำอัลบั้มร่วมกับ พรชัย วงษ์ชีพ ในนามวง "มิติ" มีผลงานชุดที่สอง  กับวง "บิ๊กโบ" ในแนวพ็อพร็อก  ชื่ออัลบั้ม ”ปฏิวัติความเครียด”  สมาชิกในวงประกอบด้วย พรชัย วงษ์ชีพ, พิทูร บุณยะปานะ, อนุสรณ์ พัฒนกุล,จเร อับดุล ลาฮิม   และเป็นโปรดิวเซอร์ให้กับ อรสา สีบุญเรือง แนวโพรเกรสซีฟร็อก อัลบั้ม "เดียวดาย"
นุภาพ มีผลงานเดี่ยว ในปี พ.ศ. 2536 ใช้ชื่อว่า "Nupachino" ชื่ออัลบั้ม "Lonely Planet" กับค่ายโซนี่มิวสิค เปลี่ยนเป็นดนตรีแนวพื้นบ้านไทย ผสมผสานกับดนตรีตะวันออก โดยเขานำซีตาร์ เครื่องดนตรีอินเดียมาใช้ในผลงานด้วย อัลบั้มนี้ได้รางวัลสีสันอวอร์ด ประจำปี พ.ศ. 2537 นุภาพตั้งบริษัทโฆษณาเป็นของตัวเอง ชื่อ บริษัท วอยซ์ สตูดิโอ นอกจากนี้ยังมีผลงานแต่งเพลงโฆษณา และเล่นดนตรีเป็นบางครั้ง  มีผลงานเพลงประกอบภาพยนตร์ ครูแก แรงรัก แรงอาถรรพ์ ภาพยนตร์ปี พ.ศ. 2547 ที่สร้างจากเรื่องสั้นของ มนัส จรรยงค์
นอกเหนือจากผลงานของตัวเองแล้ว นุภาพยังเป็นผู้แต่งคำร้อง และทำนอง ให้กับศิลปินอื่นๆ เช่น แกรนด์เอ็กซ์
ในปี พ.ศ. 2550 นุภาพมีผลงานในแนวเวิลด์มิวสิก ใช้ชื่อว่า Nupachino & Friends ชื่ออัลบั้ม "Escape From Bangkok" เริ่มวางจำหน่ายวันที่ 28 พฤศจิกายน พ.ศ. 2550
กระสุนเดนตาย
กระสุนเดนตาย (อังกฤษ: Bullet to the Head) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2012 กำกับโดย วอลเตอร์ ฮิล นำแสดงโดย ซิลเวสเตอร์ สตอลโลน, ซุง กัง, ซาราห์ ชาฮิ, แอดิวาเล แอคินูเย-อากบาเจ, คริสเตียน สเลเทอร์, เจสัน โมโมอา
เนื้อเรื่องย่อ
เจมส์ โบโนโม นักฆ่ามือเก๋าจากนิวออร์ลีนส์อดีตทหารเรือ ที่ต้องเข้ามาร่วมมือกับ เทย์เลอร์ คว็อน เจ้าหน้าที่ตำรวจจากวอชิงตัน ดี.ซี.​ หลังจากที่คู่หูของพวกเขาถูกสังหารด้วยนํ้ามือของ คีแกน อาชญากรอดีตทหารรับจ้าง​สุดเหี้ยมโหดและแก๊งของเขา ทำให้การล้างแค้นและการล่าระหํ่าเมืองเริ่มต้นขึ้น
ปางรำพึง
ปางรำพึง เป็นพระพุทธรูปอยู่ในอิริยาบถประทับยืน พระหัตถ์ทั้งสองประสานยกขึ้นประทับที่พระอุระ (อก) พระหัตถ์ขวาทับพระหัตถ์ซ้าย
ประวัติ
ขณะที่พระพุทธเจ้าประทับเสวยวิมุตติสุขอยู่ใต้ต้นไทร พระองค์ทรงพิจารณาเห็นว่า ธรรมที่พระพุทธองค์ทรงตรัสรู้นั้นมีความละเอียดและลึกซึ้งมาก เป็นสิ่งที่เหล่าปุถุชนคนธรรมดาผู้มากไปด้วยกิเลสยากจะเข้าใจได้เมื่อได้ฟังธรรม แล้วจะมีใครสักคนที่จะเข้าใจธรรมของพระพุทธองค์ไม่ หากสอนไปแล้วเกิดไม่เข้าใจก็เปล่าประโยชน์ พระทัยหนึ่งจึงเกิดความมักน้อยว่าจะไม่แสดงธรรมเพื่อโปรดใครเลย ด้วยพระพุทธดำริของพระพุทธเจ้าได้ทราบไปถึงท้าวสหัมบดีพรหมในพรหมโลก ท้าวสหัมบดีพรหมจึงตกพระทัยเป็นอย่างยิ่ง ถึงกับทรงเปล่งวาจาอันดังถึงสามครั้งว่า "โลกจะฉิบหายในครั้งนี้" ท้าวสหัมบดีพรหมพร้อมเทพบริษัทก็ได้ลงจากพรหมโลกมาเข้าเฝ้าพระพุทธเจ้าและทูลอาราธนาให้ทรงแสดงธรรมโปรดชาวโลก โดยอธิบายว่า ในโลกนี้ยังมีสัตว์ในโลกทั้งหลายนี้ ที่มีกิเลสเบาบางพอที่จะฟังธรรมของพระองค์ได้นั้นยังมีอยู่ ขอพระผู้มีพระภาคเจ้าแสดงพระสัทธรรมเทศนาโปรดชาวโลกในครั้งนี้เทอญ พระผู้มีพระภาค ทรงทราบคำทูลอาราธนาของท้าวสหัมบดีพรหม และทรงอาศัยความกรุณาในหมู่สัตว์ จึงทรงตรวจดูสัตวโลกด้วยพุทธจักษุ ุได้ทรงเห็นสัตว์ทั้งหลายที่มีธุลีคือกิเลสในจักษุน้อยก็มี มากก็มี ที่มีอินทรีย์แก่กล้าก็มี ที่มีอินทรีย์อ่อนก็มี ที่มีอาการดีก็มี ที่มีอาการทรามก็มี ที่จะสอนให้รู้ได้ง่ายก็มี ที่จะสอนให้รู้ได้ยากก็มี ที่มีปกติเห็นปรโลกและโทษโดยความเป็นภัยอยู่ก็มี มีอุปมาเหมือน ดอกอุบลในกออุบล ดอกปทุมในกอปทุม ดอกบุณฑริกในกอบุณฑริก ที่เกิดแล้วในน้ำ เจริญแล้วในน้ำ งอกงามแล้วในน้ำ
บัว 3 เหล่า ดังนี้
หลังจากพระพุทธองค์ทรงได้พิจารณาเห็นความแตกต่างของระดับสติปัญญาของบุคคลในโลกนี้เปรียบเสมือนด้วย
บุคคลสี่จำพวก  คือ
พระผู้มีพระภาคทรงตรวจดูสัตวโลกด้วยพุทธจักษุ ได้ทรงเห็นสัตว์ทั้งหลาย บางพวก มีธุลีคือกิเลสในจักษุน้อย บางพวกมีธุลีคือกิเลสในจักษุมาก บางพวกมีอินทรีย์แก่กล้า บางพวกมีอินทรีย์อ่อน บางพวกมีอาการดี บางพวกมีอาการทราม บางพวกสอนให้รู้ได้ง่าย บางพวกสอนให้รู้ได้ยาก บางพวกมีปกติเห็นปรโลกและโทษโดยความเป็นภัยอยู่ ฉันนั้น เหมือนกัน ครั้นแล้วได้ตรัสคาถาตอบท้าวสหัมบดีพรหมว่า ดังนี้ เราเปิดประตูอมตะแก่ท่านแล้ว สัตว์เหล่าใดจะฟัง จงปล่อยศรัทธามาเถิด ดูกรพรหม เพราะเรา มีความสำคัญในความลำบาก จึงไม่แสดงธรรม ที่เราคล่องแคล่ว ประณีต ในหมู่มนุษย์ ครั้นท้าวสหัมบดีพรหมทราบว่า พระผู้มีพระภาคทรงประทานโอกาสเพื่อจะแสดงธรรม แล้ว จึงถวายบังคมพระผู้มีพระภาคทำประทักษิณแล้ว อันตรธานไปในที่นั้นแล
บิตลิส
บิตลิส (Bitlis; Bilîs, Բաղեշ) คือเมืองที่ตั้งอยู่ทางตะวันออกของประเทศตุรกี และเป็นเมืองหลวงของจังหวัดบิตลิส ประชากรส่วนใหญ่เป็นชาวเคิร์ด ที่มีจำนวนราว 65,169 คน (รวมทั้งในหมู่บ้านข้างเคียง) จากสถิติของปี ค.ศ. 2000.